มีเพศสัมพันธ์(ไม่ใส่ถุงไม่หลังใน) วันที่ 15 หลังจากนั้น วันที่ 2ของเดือนถัดไป ก็มีอาการปวดเกร็งช่องท้อง จากนั้นก็มีเหมือกสีน้ำตาลออกจากช่องคลอดค่ะ เป็นมาประมาณ6วันแล้วค่ะ ระหว่างนั้นก็มีอาการเวียนหัวอยากอาเจียน,ปวดเกร็งท้อง บางครั้งก็ท้องน้อยบางครั้งก็ใดซีกหนึ่งค่ะ ไม่ได้รู้สึกคัดเต้านม หรือเหม็นอะไรที่ผิดปกติค่ะ อยากทราบว่าจะท้องมั้ยคะ
สวัสดีค่ะ อาการเลือดออกทางช่องคลอด หากไม่ได้มาตรงรอบเดือน ไม่ใช่เลือดประจำเดือน อาจมีสาเหตุจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ภาวะแทรกซ้อนจากการตั้งครรภ์-ผลข้างคียงจากการใช้ยาคุมกำเนิด-ถ้าปนออกมากับปัสสาวะ อาจมีภาวะทางเดินปัสสาวะอักเสบอาการอื่นๆดังกล่าวมา ไม่ได้จำเพาะเจาะจงต่อการตั้งครรภ์ หากสงสัย ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ถ้าให้ผลบวกควรรีบไปพบแพทย์ทันที เพราะอาจมีภาวะแทรกซ้อนได้การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์